钦定古今图书集成/方舆汇编/职方典/第1222卷 > 岳州府公署考 府县卫志合载
## 钦定古今图书集成/方舆汇编/职方典/第1222卷 > 岳州府公署考 府县卫志合载

本府。〈巴陵县附郭。〉

岳州府治　在巴山西。洪武初创。正统间，知府易善新之。景泰中，何友、成化间吴节、戴濬修之。乙巳，李镜改徙，增建焉。嘉靖间，韩士英、萧晚、沈奎、陆垹、金蕃相继修建。中为正堂，后为后乐堂，前为仪门，又前为郡正门，以及吏廨、榜房、谯楼、郡狱，明末悉毁，至

皇清康熙五年，知府王勤民仍即旧基，修建后衙六。

年，知府苏之升复建堂署廊庑，规制始备。清军厅治　在堂左。嘉靖间，知府韩士英改创经历司左。

理刑厅治　原在堂右，嘉靖间，知府韩士英改创经历司左。

巡捕厅治　在堂右

经历司治　在正堂左

照磨司治　在正堂右

察院　在旧府东，前有万竹亭，苍翠可观。布政司　在府东南，新司察院右。

分司　在察院左

荆南道　旧清军厅　，嘉靖初改北分司广丰仓，内户部分司　在城东七里山，即兑粮所。

上江防兵备道　，在府署东南。嘉靖七年，兵备佥事陆钺、知府萧晚、巴陵知县朱屏创，今裁。巡视洞庭湖署　，在治西吕仙亭之右。

司狱司　、税课司　俱在城陵矶。

广丰仓　在府署后

递运所　在城陵矶

阴阳学　、医学　俱在“土门内。”

僧纲司　在乾明寺

道纪司　在玉清观

岳州卫署　在府东南，洪武四年设，指挥音亮创。

皇华亭仓　在北门外。明万历中，给事姜性疏请青泥湾水次，始建仓贮漕。明末毁，今重建。广丰仓　在府署后。

新仓　在白马桥街

郡馆二　：一察院前，一城陵矶。

巴陵县治　在府城南门外。洪武中，知县郎子文创。成化三年，袁纲重创，为正堂、仪门、戒石亭、承发房、县库、架阁库、左右吏房。又左为知县廨，右为诸吏廨。狱在仪门之右，前为谯楼，门外左右为“申明” 、“旌善” 二亭。后毁于兵。

皇清康熙初，府署迁归旧址，即府旧署改为县治焉。

县丞治　在县左

主簿治　在县右

典史治　在县右

河泊所六　：曰鱼苗洋，县北五十里，曰“鹿角。” 古冢湖，县南六十里；杨林竹根潭，县南；扁山，县南一十里；虾须池，县西二十里；大城池，县西北五十里，今俱毁。

便民仓　旧在土桥冲，明末废。

皇清康熙十三年，知县赵士珩捐俸易“柴家岭民址。”

《建仓》“今南粮仓。”

预备仓　在县南儒学前，今废。

养济院　旧在塔前市，成化中改迁东门外。《州县》

临湘县治　在城东北隅。后负天螺山，北迤大江，东西接湖，前临官街，拱以坊表，榜曰：“承流宣化。” 宋淳化五年建，元因之。明洪武三年，知县李汝霖创后圮。正统、天顺、嘉靖间，知县陈介、李章、尹仲仪相继增修。知县张明孺通加缮葺。榜左坊曰“惠养” ，右坊曰“义使。” 隆庆壬申，贼毁大堂，知县刘汉东重建。中为甬路，立戒石亭，两傍夹以廊，东为吏、户、礼房，西为兵、刑、工房、架阁库、承发房前为仪门。仪门之东为土地祠，西尽为狱，其外为谯楼，其下累石为址，中辟正门，门外左右为“申明” 、“旌善” 二亭，堂之右为库，堂之后为川堂，川堂之后为住宅便堂，右为书房，左为寝室，便。

堂之后有楼，楼之外为隙地，“由大堂之左，出耳房而东为幕厅，周回环以砖城。”

皇清顺治七年，知县朱挟𬭤重建川堂、便堂各三间。

康熙七年，知县潘大台移建谯楼于县治中，修大堂三间，两廊吏舍十二间。

典史治　，在县治东偏。康熙二十四年，典史汪祺捐建。

布政分司　在县西南五十步。明正统十年，知县陈介建。成化、万历中，相继重修。

按察分司　在县东南二十步。明洪武初，主簿程学圃建，今废。

鸭栏巡检司　在县东北十五里。

城陵矶巡检司　在县西南四十五里。

土门巡检司　在县南一百里。嘉靖十九年设。连家湖河泊所　在县南二里永兴桥之东。明初建。嘉靖三十八年郭鼐重修。

松杨湖河泊所　，天顺元年裁，归并连家所带管。

鸭栏批验茶引所　在县东北十五里。明初建，景泰二年革。

阴阳学　在县东宣圣港。

医学　在县东申明亭侧。

僧会司　在县南一里嘉祐寺。

道会司　在县东一里崇真观。

府馆　在县东十五步。明景泰四年，知县姜勉建。嘉靖四十三年知县阎应纶重修。

演武场　在县西北

便民仓　在县西南四十五步。知县徐义建。《乡约》所三　，一在嘉祐寺，一在崇真观，一在五显祠。

养济院　未载

漏泽园　在城外“山川坛后。”

华容县治　在城内西隅。宋至和元年，知县黄照迁创建。明初及正统、天顺、成化中，张宗哲、杨𬭼、许杰、梁泽相继修建。嘉靖初，张真始大新之。中为正堂，堂左为幕堂，右为库，前为甬路。甬路中为戒石亭。亭之前为仪门，左右为旌善、申明二亭。仪门前为谯楼。谯楼内之右为狱，前为坊。正堂左右翼为架阁、库六房后为吏廨。正堂之后为川堂，川堂之后为后堂，后堂左右为厢，又后为“知县廨。” 廨后有园有田。

主簿治　在架阁库，少上。

典史治　，在幕堂左下三百步。

都察院　旧为按察司，明洪武中创，后增左右厢房，万历中重建。

布政司　在察院东。明成化间创。嘉靖、隆庆中继修。

明山鼓楼巡检司　在鼓楼山滨。

黄山穴巡检司　在县东北百十二里。明初创北河渡巡检司　，明成化中增，嘉靖中革。褚塘湖河泊所　在县七都。

延湖河泊所　在县六都，万历中归并杜家潭。苏池河泊所　在县九都，万历中归并褚塘湖。金山台河泊所　在县二、三都。

杜家潭河泊所　在县六都。

阴阳学　在县东南。明洪武中建，今废。

医学　在县东南。明洪武中建，今废。

僧会司　在县东西禅寺。明洪武中，迁圆通寺，后复还西禅寺。

道会司　在县南文昌宫，明洪武中创。

预备仓　有三，二在县东，一在县南。

充积仓　在谯楼内之左。

稻谷仓　在墨山

积储仓　在“充积仓” 之左。

新堰行馆　在十二都

演武教场　在县北郭外，放生池内。

惠民药局　在县南。明洪武中建，今废。

养济院　在县西五十步。明洪武中，县丞刘叡创男女二所。后废。

平江县治　在北步岭西南。由罗县故基迁中县，由中县迁今治。嘉靖二十一年，知县周隆盛重建厅廨、仪门、谯楼、县库、架阁库、狱房、《申明》、“旌善” 二亭，规制咸备。近数十年，兵火尽废。康熙十年，知县叶苾春重建正厅、后厅，馀存旧址。县丞治　在县东南。

主簿治　在县西

典史治　在县东南

布政分司　在县署东。今废。

按察分司　在县署东。今废。

阴阳学　、医学　俱在谯楼右。

僧会司　在宝积寺

道会司　在崇真观

便民仓　有二，俱在治北。

预备仓　在治西

演武亭　在东门外，今废。

养济院　在治东，今废。

澧州治　。元为澧阳县址，至正闲毁于兵。明洪武初，迁西门内。洪熙中，以宅华阳王署，迁耔粒仓。正统五年，知州蒋肇创正堂五舍，西隅为郡库，东偏为仪仗库，西为幕堂，又为后堂。仪门又南为郡正堂，东西为吏房二十四舍，东北为知州廨。仪门内西为狱，中为戒石亭，外东为土地祠，稍北为吏廨，又为轻罪狱四舍。署西为“申明” 、“旌善” 二亭，后毁于兵。

皇清顺治六年，州守汤调鼎。八年，王之翰。十六年，“栾”

元魁相继重建

州同知治　，在堂东南。

州判治　，在堂东，顺治十六年重建。

吏目治　，在堂西，顺治十六年重建。

按察分司　今废

澧州分守道治　，嘉靖初，自岳移澧，建于旧万盈仓地，兵火后毁。

皇清顺治七年，守道王遂迁建“周通判”园址。十一年

仍建原处。康熙九年，分南北省并岳常道，驻澧州。二十二年，甘文瑛捐俸修建，于署后立楼房五间，署前屏墙廓出数丈，立东西辕门，堂庑、仪门渐次修葺。

巡检司一　驿三

安乡河泊所　在州东，原隶“安乡” ，后改属州。税课局　在州东一里。

僧正司　在报恩寺

道正司　在元妙观

万盈仓　、便民仓　、预备仓　、义仓　、社仓、四阜成仓　，丰国仓。

演武场

养济院　漏泽园

石门县治　在旌孝坊。明初，知县王钦始建，沈王田继修。正德间，县令周邦建。中为正堂，后为川堂，左为幕厅，右为县库、承发房，东西为六房，前戒石亭，又前为仪门、谯楼、架阁库。县狱在仪门西。土地祠在仪门东。外为申明、旌善二亭。主簿治　在堂前东。

典史治　在堂前西

布政分司　，在清泉寺右。中为堂，左右为翼室，前为大门，后为寝室。按“旧志” ，原在东门外，制与按察司同。

按察分司　，在县东。中为堂，后为川堂，为卧室，左右为厨房、浴房，前为东西序，为大门。

寅宾馆　明万历间建

阴阳学　在县东

医学　在县西

僧会司　在清泉寺

道会司　在朝真观

预备仓　在按察司后。明嘉靖中改迁县署内。

皇清康熙二十一年，重建。

府馆　在西门外，制同二司而差小，东西序，无。演武场　在天门桥东。

养济院　漏泽园

慈利县治　在永泰街，古崇州址也。明洪武中，知县叶守礼奏建。壬申知县吴伯达、宣德中知县黄梦舟、弘治中知县李𫐄、嘉靖中知县吴世坚，相继修建。中为正堂，前为露台、甬道，又前为戒石亭，左右为六房，临街为鼓楼、正堂，后为后堂、川堂、幕堂。隆庆三年，知县梁可大迁于二十四都，即慈姑旧址。至万历中，知县游春霖以河北水圮，仍请复永泰街旧址，堂庑库狱以及吏舍。“申明” 、“旌善” 二亭仍同旧制。明末寇毁。

皇清初，舟栖“官家渚”，至康熙十二年，知县万叔坚详。

复“永泰街” 旧址，建立大堂、仪门、后堂，以为“听事之所。”

县丞治　在正堂左

主簿治　在正堂右

典史治　在正堂右，俱废。

布政分司　在南街

按察分司　在南街，俱废。

府馆　在东关外，今废。

阴阳学　在县北

医学　在县西

僧会司　在铁佛寺

道会司　在《紫霞观》。

存留仓　预备仓

养济院　在署西

安乡县治　在澧江东五十步。宋绍兴中，知县毛晃建。元至正癸丑，毁于贼；丙申，县丞陈谷瑛更创。明洪武初及万历中，相继修建。

皇清顺治九年，寇火县治。康熙丙午，知县王之佐捐。

俸新创，中为正堂，后为川堂，又后为后堂及住宅。正堂之左为仪仗库、架阁库，右为贮库；堂之东为幕厅，堂左右为承发房及六房；堂之前为戒石亭、仪门。仪门外左为土地祠，前为谯楼；门之外左右为申明、旌善二亭。县治外五十步为狱房。

县丞治　在堂西，官裁，署废。

主簿治　在堂西。官裁，署废。

典史治　旧在幕厅右，明季兵火，署已久废。

皇清顺治十五年，县令辛良器迁其址为“马房。”康熙

六年，典史郭鸣鸾详改按察司废基为署。布政分司　在县治东北。中为正堂，前为仪门，又前为大门；堂左右为耳房；堂后为川堂，又后为后宅及庖湢。堂两翼为皂吏房，今废。

按察分司　在县治东五十步。中为正堂，前为仪门，又前为大门；堂左右为耳房，堂后为川堂，又后为后宅及庖湢。堂两翼为皂吏房，今废。府馆　在县治西门外，即税课局旧址。内有正堂、川堂、后堂、庖湢及左右司房。仪门、大门，俱久废。

河泊所　在县治西二百馀步。明洪武中设。阴阳学　在县南一里，后迁于县治东隅。嘉靖中知县李文“以其基开广狱房，改移西门隙地。” 医学　在县南十字街。明洪武中创。

僧会司　在县治东普光寺。

道会司　在太平观

便民仓　在县治东

际留仓　在仪门内左

学仓　在学门东隅

南仓　在坊郭村

北仓　在焦泗圻

预备仓　在东门外

东仓　在长寿村

西仓　在高田村

演武亭　在县治北，今废。

惠民药局　毁

养济院　今废

漏泽园　今废

永定卫治　在城南隅。明洪武初，指挥黄常创。后指挥周辅、吉世英、丁贵相继修建。正厅、后厅、前轩、仪门、大门、库房、东西吏房、榜房以及钟楼、谯楼、监房，后皆废坏。隆庆中，即荆南道行署改建，后亦废。惟征屯行署在澧江之南。

皇清顺治九年，守备李时培捐俸修建屯署。续遭兵。

火，衙舍尽毁，守备陈应魁暂移驻澧南七十里裴家河。康熙二十二年，守备陈伯寿详请“仍于襄阳街” 捐俸建造衙舍，内有正堂、仪门、大门、左右书房、班房及内堂、内书房，围以土墙，覆瓦涂粉，规模巍丽。

经历司治　在仪门前左。

镇抚司治　在仪门前右。

左前所千户所治　大门前之东。

右中后千户所治　大门前之西。

上荆南分司治　，在卫署之东。

军器局　军储仓

九谿卫治　在城内北。明洪武间，创卫堂一所，每遇公务，集斯堂同理。

经历司　在堂左

后分司边粮通判治　，在城内西北隅。

前分司九永守备治　，在城内西南。

布政分司　在治西

按察分司　在治西

所厅　在卫属屯堡新安市，距卫城三百馀里。明天启中，迁署于此，便民输纳。

军器局　、军储仓　俱废。

大庸所治　。明洪武戊寅，千户武才创。

安福所治　。毁于夏得中叛时，后以“瓦窑冈” 创建。

澧州所治　。在澧州西南，当澧城之中。